open-index/open-wikipedia-markdown huggingface dataset:
สะเบต หลีเหร็ม

**สะเบต หลีเหร็ม** (2 กันยายน พ.ศ. 2484 – 7 กรกฎาคม พ.ศ. 2558) อดีตสมาชิกสภาผู้แทนราษฎรจังหวัดสงขลา 1 สมัย

## ประวัติ
นายสะเบต หลีเหร็ม เป็นบุตรของนายเสะ และนางตีหา หลีเหร็ม เกิดเมื่อวันที่ 2 กันยายน พ.ศ. 2484 ที่ตำบลป่าชิง อำเภอจะนะ จังหวัดสงขลา สำเร็จการศึกษาระดับประถมศึกษาปีที่ 4 สมรสกับนางเต๊ะ หลีเหร็ม มีบุตร-ธิดา 4 คน คือ  

1.นางสุบ๊ะ มาลินี  รับราชการครู  

2.นางสุน๊ะ ยามาเจริญ ธุรกิจส่วนตัว 

3.นายสุเดช หลีเหร็ม กำนันตำบลคู อำเภอจะนะ จังหวัดสงขลา (ปัจจุบัน) 

4.นายสุนันท์ หลีเหร็ม ธุรกิจส่วนตัว 

นายสะเบต เสียชีวิตด้วยโรคชรา ที่ตำบลคู อำเภอจะนะ จังหวัดสงขลา เมื่อวันที่ 7 กรกฎาคม พ.ศ. 2558 สิริอายุรวม 73 ปี

## งานการเมืองและสังคม
อดีตเคยเป็นกำนันตำบลคู อำเภอจะนะ สงขลา 

สะเบตลงเลือกตั้งสมาชิกสภาผู้แทนราษฎร ครั้งแรกใน พ.ศ. 2518 แต่ได้รับเลือกตั้งในเดือนมีนาคม พ.ศ. 2535 สังกัดพรรคความหวังใหม่ ซึ่งได้รับเลือกตั้งในครั้งแรก และครั้งเดียว 

ผู้ก่อตั้ง โรงเรียนจะนะชนูปถัมภ์ ตำบลคู อำเภอจะนะ สงขลา  

อดีตคณะที่ปรึกษาจุฬาราชมนตรี http://www.skthai.org/index.php?mo=10&art=602196  

อดีตคณะกรรมการบริหารกองทุน โรงไฟฟ้าจะนะhttp://www2.eppo.go.th/cdf/Province/East/SongKhla/Jana/x05JN_borad.html  

### สมาชิกสภาผู้แทนราษฎร
สะเบต หลีเหร็ม ได้รับการเลือกตั้งเป็นสมาชิกสภาผู้แทนราษฎรทั้งหมด 1 สมัย คือ

# การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดสงขลา สังกัดพรรคความหวังใหม่

## อ้างอิง

หมวดหมู่:บุคคลจากอำเภอจะนะ
หมวดหมู่:มุสลิมชาวไทย
หมวดหมู่:ข้าราชการพลเรือนชาวไทย
หมวดหมู่:นักการเมืองจากจังหวัดสงขลา
หมวดหมู่:สมาชิกสภาผู้แทนราษฎรจังหวัดสงขลา
หมวดหมู่:พรรคชาติไทย
หมวดหมู่:พรรคประชากรไทย
หมวดหมู่:นักการเมืองพรรคความหวังใหม่
หมวดหมู่:พรรคดำรงไทย (พ.ศ. 2538)
รัฐสภากลางเบลเยียม

**รัฐสภากลางเบลเยียม** (; ; ) เป็นสภานิติบัญญัติระดับชาติของราชอาณาจักรเบลเยียม ใช้ระบบสองสภา ประกอบด้วยสภาผู้แทนราษฎร (; ; ) กับวุฒิสภา (; ; ) 

## สภาผู้แทนราษฎร

สภาผู้แทนราษฎรมีการประชุมสภาที่อาคารรัฐสภา *ปาแลเดอลานาซียง* () ณ กรุงบรัสเซลส์ ผู้ที่จะสมัครเข้ารับการเลือกตั้งเป็นสมาชิกสภาจะต้องมีอายุอย่างน้อย 21 ปีบริบูรณ์ เป็นบุคคลสัญชาติเบลเยียม และพำนักอยู่ในประเทศเบลเยียม

ที่นั่งในสภาผู้แทนราษฎรมีจำนวนรวมทั้งสิ้น 150 ที่นั่ง โดยเลือกตั้งจาก 11 เขตเลือกตั้ง เขตเลือกตั้งแต่ละเขตนั้นจะแบ่งตามเขตภาษาที่ใช้ในเบลเยียม ได้แก่ 5 เขตในแคว้นเฟลมิช (79 ที่นั่ง) 5 เขตในแคว้นวอลลูน (49 ที่นั่ง) และเขตที่ใช้สองภาษา คือ บรัสเซลส์-ฮัลเลอ-ฟิลโฟร์เดอ (22 ที่นั่ง) แต่ละเขตจะสอดคล้องกับเขตจังหวัด ยกเว้นในกรณีของเขตเลือกตั้งในเลอเฟิน (ซึ่งเป็นส่วนหนึ่งของจังหวัดเฟลมิชบราบันต์) และบรัสเซลส์-ฮัลเลอ-ฟิลโฟร์เดอ

ในแต่ละเขตเลือกตั้งจะมีจำนวนสมาชิกผู้แทนราษฎรตามสัดส่วนประชากรทั้งหมด (ไม่ได้คำนวณเฉพาะจากผู้มีสิทธิ์เลือกตั้ง) เป็นจำนวนตั้งแต่ 4 คนสำหรับจังหวัดลักเซมเบิร์ก ไปจนถึง 24 คนสำหรับจังหวัดแอนต์เวิร์ป โดยมีการกำหนดเกณฑ์ขั้นต่ำที่ร้อยละ 5 (คะแนนเสียงต่ำสุด) เขตเลือกตั้งทั้งหมดในเบลเยียมนั้นจะใช้ภาษาใดภาษาหนึ่ง โดยแบ่งตามเขตภาษา ยกเว้นในสองเขต ได้แก่ บรัสเซลส์-ฮัลเลอ-ฟิลโฟร์เดอและเลอเฟินซึ่งครอบคลุมเทศบาลที่ใช้ทวิภาษา (ฝรั่งเศสและดัตช์) 19 เขตเทศบาลในแคว้นนครหลวงบรัสเซลส์ และกว่า 35 เขตเทศบาลที่ใช้ภาษาดัตช์ในเขตจังหวัดเฟลมิชบราบันต์ ซึ่งรวมถึง 7 เขตเทศบาลที่มีการอำนวยความสะดวกแก่ประชาชนผู้ใช้ภาษาฝรั่งเศส

สมาชิกสภาผู้แทนราษฎรในปัจจุบันนั้นมาจากการเลือกตั้งครั้งล่าสุดเมื่อวันที่ 26 พฤษภาคม ค.ศ. 2019

## วุฒิสภา

ตั้งแต่ ค.ศ. 2014 เป็นต้นมา วุฒิสภาประกอบด้วยสมาชิกจำนวน 60 คน โดยแบ่งตามที่มาได้สองประเภท ได้แก่ สมาชิกวุฒิสภาที่มาจากการแต่งตั้งและสมาชิกวุฒิสภาที่มาจากการเลือกตั้งของรัฐบาลท้องถิ่น 

สมาชิกวุฒิสภาที่มาจากการเลือกตั้งทั้ง 50 ที่นั่งนั้นประกอบด้วยจากรัฐบาลเฟลมิชจำนวน 29 คน รัฐบาลประชาคมฝรั่งเศสจำนวน 10 คน รัฐบาลวอลลูนจำนวน 8 คน รัฐบาลแคว้นนครหลวงบรัสเซลส์จำนวน 2 คน และรัฐบาลประชาคมผู้พูดภาษาเยอรมันจำนวน 1 คน ส่วนสมาชิกวุฒิสภาที่มาจากการแต่งตั้งประกอบด้วยสมาชิกจำนวน 10 คนที่แต่งตั้งโดยสมาชิกวุฒิสภาทั้ง 50 คน คุณสมบัติของผู้ดำรงตำแหน่งจะต้องเหมือนกันกับวุฒิสภา

ในอดีต ตำแหน่งวุฒิสภาจะเป็นของบุรุษเท่านั้น เนื่องจากสตรีถูกข้ามจากลำดับการสืบสันตติวงศ์ แต่ตั้งแต่ ค.ศ. 1991 จนถึงก่อน ค.ศ. 2014 หลังจากการแก้กฎหมายแล้ว ทำให้เจ้าหญิงอัสตริด, เจ้าชายฟิลิป และเจ้าชายโลร็องนั้นสามารถเป็นสมาชิกได้ แต่พระองค์จะไม่มีสิทธิเข้าร่วมในการออกเสียง แม้ว่าพระองค์จะมีพระราชสิทธิ์ตามกฎหมายก็ตาม 

วุฒิสภาประชุมกันที่อาคารรัฐสภา ณ กรุงบรัสเซลส์

## อ้างอิง

บ
บ
บ
หมวดหมู่:การเมืองเบลเยียม
บ
วิจิตร สุคันธพันธุ์

**วิจิตร สุคันธพันธุ์**  (1 ธันวาคม พ.ศ. 2474 – 23 มีนาคม พ.ศ. 2543) อดีตสมาชิกสภาผู้แทนราษฎรจังหวัดสงขลา

## ประวัติ
วิจิตร สุคันธพันธุ์ เกิดเมื่อวันที่ 1 ธันวาคม พ.ศ. 2474 เป็นบุตรของนายขวด กับ นางเลี่ยน สุคันธพันธุ์ สำเร็จการศึกษา นิติศาสตรบัณฑิต

## การทำงาน
วิจิตรมีอาชีพเป็นทนายความ และเคยทำงานในกรมสรรพากร กระทรวงการคลัง

## งานการเมือง
วิจิตร ได้รับเลือกตั้งสมาชิกสภาผู้แทนราษฎรครั้งแรกใน พ.ศ. 2518 สังกัดพรรคประชาธิปัตย์ และได้รับเลือกตั้งเพียงครั้งเดียว 

### สมาชิกสภาผู้แทนราษฎร
วิจิตร สุคันธพันธุ์ ได้รับการเลือกตั้งเป็นสมาชิกสภาผู้แทนราษฎรทั้งหมด 1 สมัย คือ

# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 จังหวัดสงขลา สังกัดพรรคประชาธิปัตย์

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอสทิงพระ
หมวดหมู่:ทนายความชาวไทย
หมวดหมู่:ข้าราชการพลเรือนชาวไทย
หมวดหมู่:นักการเมืองจากจังหวัดสงขลา
หมวดหมู่:สมาชิกสภาผู้แทนราษฎรจังหวัดสงขลา
หมวดหมู่:นักการเมืองพรรคประชาธิปัตย์
หมวดหมู่:ผู้ได้รับเครื่องราชอิสริยาภรณ์ ต.ม.
ราชอาณาจักรมอนเตเนโกร

**ราชอาณาจักรมอนเตเนโกร** () เป็นรัฐราชาธิปไตยในยุโรปตะวันออกเฉียงใต้ ตั้งอยู่ในพื้นที่ประเทศมอนเตเนโกรในปัจจุบัน ราชอาณาจักรดำรงอยู่ในช่วงเวลาเดียวกับสมัยแห่งความวุ่นวายภายในคาบสมุทรบอลข่านและสงครามโลกครั้งที่หนึ่ง ในทางนิตินัยแล้วราชอาณาจักรปกครองด้วยระบอบราชาธิปไตยภายใต้รัฐธรรมนูญ แต่ในทางปฏิบัติมีลักษณะเป็นสมบูรณาญาสิทธิราชย์ เมื่อวันที่ 28 พฤศจิกายน ค.ศ. 1918 หลังจากการสิ้นสุดลงของสงครามโลกครั้งที่หนึ่ง สมัชชาพอดกอรีตซาได้ประกาศรวมชาติเข้ากับราชอาณาจักรเซอร์เบีย และเปลี่ยนสถานะเป็นราชอาณาจักรแห่งชาวเซิร์บ โครแอต และสโลวีนในอีกสามวันต่อมาเมื่อวันที่ 1 ธันวาคม ค.ศ. 1918 การรวมชาติกับเซอร์เบียในครั้งนี้กินเวลาเกือบ 88 ปี จวบจนกระทั่งใน ค.ศ. 2006

## ประวัติศาสตร์

thumb|แผนที่คาบสมุทรบอลข่าน พ.ศ. 1889 ประเทศมอนเตเนโกรคือสีม่วงแดง
เจ้าชายนิกอลาแห่งมอนเตเนโกรประกาศราชอาณาจักรมอนเตเนโกรในเซตีเญ เมื่อวันที่ 28 สิงหาคม 1910 ยกระดับประเทศจากระดับราชรัฐ กษัตริย์นิกอลาที่ 1 ปกครองประเทศในฐานะเจ้าชายตั้งแต่ปี 1860 และทรงได้ริเริ่มการปฏิรูปหลายครั้งในช่วงต้นศตวรรษที่ 20 เช่น การออกรัฐธรรมนูญและสกุลเงินใหม่ เปอเปอร์มอนเตเนโกร

มอนเตเนโกรเข้าร่วมสงครามบอลข่านครั้งที่หนึ่งในปี 1912 โดยหวังว่าจะได้ส่วนแบ่งในพื้นที่รูเมเลียที่อยู่ภายใต้การควบคุมของออตโตมันแห่งสุดท้าย มอนเตเนโกรได้ดินแดนเพิ่มเติมโดยแยกแซนด์ชากกับเซอร์เบียในวันที่ 30 พฤษภาคม 1913 แต่มอนเตเนโกรต้องละทิ้งเมืองอิชโคดราที่เพิ่งยึดได้  

(ชกาดาร์ ปัจจุบัน ชกอเดอร์) ส่งไปยังรัฐใหม่ของแอลเบเนียในเดือนพฤษภาคม 1913 ตามการยืนกรานของมหาอำนาจ Esad Pasha ทำข้อตกลงที่จะยอมจำนนเมืองนี้ให้กับชาวมอนเตเนกริน เพื่อแลกกับมอนเตเนโกรที่สนับสนุนการเรียกร้องของเขาในแอลเบเนียกลาง อย่างไรก็ตาม เนื่องจากชกอเดอร์และบริเวณโดยรอบมีชาวแอลเบเนียเป็นส่วนใหญ่ พื้นที่ดังกล่าวจึงตกเป็นของรัฐแอลเบเนียแทน เมื่อสงครามบอลข่านครั้งที่สองปะทุขึ้นในเดือนมิถุนายน 1913 เซอร์เบียต่อสู้กับบัลแกเรีย และกษัตริย์นิกอลาได้ทรงนำมอนเตเนโกรเข้าฝั่งเซอร์เบีย

ในช่วงสงครามโลกครั้งที่หนึ่ง (1914-1917) มอนเตเนโกรเป็นพันธมิตรกับไตรภาคี ซึ่งสอดคล้องกับนโยบายสนับสนุนเซอร์เบียของกษัตริย์นิกอลา ดังนั้น ออสเตรีย-ฮังการีจึงยึดครองมอนเตเนโกรตั้งแต่วันที่ 15 มกราคม 1916 ถึงตุลาคม 1918

เมื่อวันที่ 20 กรกฎาคม พ.ศ. 2460 การลงนามในปฏิญญาคอร์ฟูได้คาดเดาถึงการรวมประเทศมอนเตเนโกรกับเซอร์เบีย เมื่อวันที่ 26 พฤศจิกายน พ.ศ. 2461 สภาพอดกอรีตซา ซึ่งเป็นองค์กรที่ได้รับการเลือกตั้งซึ่งอ้างว่าเป็นตัวแทนของชาวมอนเตเนโกรได้ลงมติอย่างเป็นเอกฉันท์ให้ถอดถอนกษัตริย์นิกอลาที่ 1 (ซึ่งยังคงถูกเนรเทศ) และรวมมอนเตเนโกรเข้ากับเซอร์เบีย จากเหตุการณ์นี้ นิกอลาที่ 1 ซึ่งเคยสนับสนุนการรวมชาติกับเซอร์เบียให้เป็นรัฐที่ยิ่งใหญ่กว่าโดยราชวงศ์ของพระองค์มีบทบาทสำคัญ เปลี่ยนไปส่งเสริมลัทธิชาตินิยมมอนเตเนโกรและต่อต้านการรวมชาติกับเซอร์เบีย ซึ่งเป็นตำแหน่งที่พระองค์รักษาไว้จนกระทั่งสวรรคตในฝรั่งเศสในปี 1921

ในวันที่ 1 ธันวาคม 1918 เซอร์เบียและมอนเตเนโกรร่วมกันจัดตั้งส่วนสำคัญของราชอาณาจักรแห่งชาวเซิร์บ โครแอต และสโลวีน (ยูโกสลาเวีย)

ในช่วงสงครามโลกครั้งที่ 2 กองกำลังอิตาลีที่ยึดครองในยูโกสลาเวียได้พิจารณาเปลี่ยนเขตปกครองมอนเตเนโกรของอิตาลีให้กลายเป็นอาณาจักรหุ่นเชิด แต่แผนการเหล่านี้ไม่ได้เกิดขึ้น

## อ้างอิง


ม
หมวดหมู่:ราชาธิปไตยในอดีต
หมวดหมู่:รัฐสิ้นสภาพในคาบสมุทรบอลข่าน
หมวดหมู่:ประวัติศาสตร์มอนเตเนโกร
ม
ราชอาณาจักรอิรัก

**ราชอาณาจักรอิรัก** (; ) เป็นรัฐที่ดำรงอยู่ในตะวันออกกลางระหว่างค.ศ. 1932–1958 ราชอาณาจักรอิรักสถาปนาขึ้นเมื่อวันที่ 23 สิงหาคม ค.ศ. 1922 หลังจักรวรรดิออตโตมันพ่ายแพ้ในการทัพเมโสโปเตเมียในสงครามโลกครั้งที่หนึ่ง หลังจากนั้นสันนิบาตชาติมอบหมายให้ดินแดนเมโสโปเตเมียอยู่ใต้อาณัติของสหราชอาณาจักร แต่การลุกฮือในอิรักในปีค.ศ. 1920 ทำให้สหราชอาณาจักรต้องยอมลงนามในสนธิสัญญาเพื่อมอบอำนาจการปกครองตนเองให้แก่อิรัก ในช่วงแรกราชอาณาจักรอิรักภายใต้การปกครองของราชวงศ์ฮัชไมต์ประสบปัญหาด้านศาสนาและเชื้อชาติ นำไปสู่รัฐประหารในปี ค.ศ. 1936 ที่ทำให้การปกครองยิ่งไม่มีเสถียรภาพ

ในช่วงสงครามโลกครั้งที่สอง รัฐบาลอิรักนำโดยมกุฎราชกุมารอับดัลอิละฮ์แห่งอิรักถูกล้มล้างโดยกลุ่มนายทหารนิยมฟาสซิสต์ แต่ไม่นานก็พ่ายแพ้ให้แก่ฝ่ายสัมพันธมิตรในสงครามอังกฤษ-อิรัก จากนั้นอิรักกลายเป็นฐานของฝ่ายสัมพันธมิตรในการโจมตีซีเรียใต้อาณัติของฝรั่งเศสวิชีและรุกรานอิหร่าน ช่วงปลายสงคราม อิรักเป็นสมาชิกสหประชาชาติและสมาชิกก่อตั้งสันนิบาตอาหรับ ในปี ค.ศ. 1948 อิรักเป็นชาติหนึ่งที่ทำสงครามกับอิสราเอล ซึ่งจบลงด้วยชัยชนะของอิสราเอล

เดือนกุมภาพันธ์ ค.ศ. 1958 สมเด็จพระราชาธิบดีฮุสเซนแห่งจอร์แดนกับมกุฎราชกุมารอับดัลอิละฮ์ตกลงที่จะจัดตั้งสหภาพชื่อสหพันธรัฐอาหรับ เพื่อตอบโต้ฝ่ายอียิปต์กับซีเรียที่รวมตัวเป็นสหสาธารณรัฐอาหรับที่มีแนวคิดแบบนาสเซอร์ แต่สหพันธรัฐนี้คงอยู่ได้ไม่นานเนื่องจากระบอบกษัตริย์ถูกโค่นล้มโดยอิบด์ อัล-คะริม กอซิมในเดือนกรกฎาคม ปีเดียวกัน

## พระมหากษัตริย์แห่งราชอาณาจักรอิรัก

## ดูเพิ่ม
*ข้อตกลงซานเรโม

## อ้างอิง

## แหล่งข้อมูลอื่น
* Constitution of the Kingdom of Iraq

หมวดหมู่:สิ้นสุดในปี พ.ศ. 2501

หมวดหมู่:รัฐสิ้นสภาพในประเทศอิรัก
อ
หมวดหมู่:ราชาธิปไตยในอดีต
หมวดหมู่:อดีตรัฐสมาชิกสหประชาชาติ
ร
เพ็ญนภางค์ ชายด่าน

**เพ็ญนภางค์ ชายด่าน** หรือ **แอปเปิ้ล** เป็นพิธีกร นักแสดง นักร้องชาวไทย เกิดในจังหวัดนนทบุรี  มีชื่อเสียงในวงการบันเทิงโดยเฉพาะการสอนเล่นอูคูเลเล่ และ Cover เพลงของศิลปินไทย เพลงที่ใช้ Cover ล้วนแต่เป็นเพลงที่มีชื่อเสียง เช่น เบา เบา, ลูกอม, แพ้ใจ, แสงสุดท้าย และ ทะเลสีดำ เป็นต้น

## ประวัติ
**แอปเปิ้ล เพ็ญนภางค์ ชายด่าน** เกิดในจังหวัดนนทบุรี เมื่อวันที่ 19 พฤศจิกายน พ.ศ. 2522 เป็นพิธีกร นักแสดง นักร้องชาวไทย เธอมทั้งการแสดงละครโทรทัศน์ ภาพยนตร์ และถ่ายแบบ โฆษณาต่าง ๆ เธอมีชื่อเสียงจากการสอนเล่นอูคูเลเล่ และ Cover เพลงของศิลปินไทย เพลงที่ใช้ส่วนมากเป็นของค่าย แกรมมี่

**แอปเปิ้ล** มีผลงานชิ้นแรกเป็นละครโทรทัศน์เรื่อง โก๋ตี๋กี๋หมวย ทางสถานีโทรทัศน์สีกองทัพบกช่อง 7 ต่อด้วยละคร ตลาด โรงเจ ลิเก ความรัก ทางสถานีโทรทัศน์สีกองทัพบกช่อง 7 เช่นกัน ด้านภาพยนตร์เธอเป็นที่รู้จักกับการแสดงภาพยนตร์เรื่อง โกยเถอะโยม เมื่อปี 2549 ต่อด้วยเรื่อง น้ำผีนอง สยองขวัญ

### การศึกษา
* อนุบาล โรงเรียนเขมพิทยา จ.นนทบุรี
* ประถม โรงเรียนกลาโหมอุทิศ จ.นนทบุรี
* มัธยมต้น โรงเรียนพระแม่สกลสงเคราะห์ จ. นนทบุรี
* ปวช. ปวส. สาขาบัญชี พณิชยการพระนคร ปัจจุบันคือ มหาวิทยาลัยเทคโนโลยีราชมงคลพระนคร
* ปริญญาตรี คณะมนุษยศาสตร์ ภาควิชาสื่อสารมวลชน มหาวิทยาลัยรามคำแหง

## ผลงาน
### ละครโทรทัศน์

### ภาพยนตร์

### ซิตคอม
* ห้าโมงโป๊งโป๊งชึ่ง (ซิทคอมเรื่องแรกของช่อง itv)
* เป็นต่อ (ช่อง 3)

## อ้างอิง

หมวดหมู่:บุคคลที่เกิดในปี พ.ศ. 2522
หมวดหมู่:บุคคลที่ยังมีชีวิตอยู่
หมวดหมู่:นักแสดงหญิงชาวไทย
หมวดหมู่:พิธีกรชาวไทย
หมวดหมู่:บุคคลจากคณะสื่อสารมวลชน มหาวิทยาลัยรามคำแหง‎
การบุกครองหมู่เกาะคูริล

**การบุกครองหมู่เกาะคูริล** หรือเรียก **ปฏิบัติการขึ้นบกหมู่เกาะคูริล** () เป็นปฏิบัติการทางทหารของโซเวียต มีจุดมุ่งหมายเพื่อยึดหมู่เกาะคูริลจากญี่ปุ่นในปี 1945 โดยเป็นส่วนหนึ่งของปฏิบัติการการรุกทางยุทธศาสตร์แมนจูเรีย เมื่อแผนการขึ้นฝั่งฮกไกโดถูกยกเลิก

ปฏิบัติการดังกล่าวมีขึ้นระหว่างวันที่ 18 สิงหาคม และ 1 กันยายน โดยเหล่าปืนเล็กยาวที่ 87 แห่งกองทัพที่ 16 จากแนวรบตะวันออกไกลที่ 2 ซึ่งรวมพื้นที่ป้องกันคัมชัตกา เรือและการขนส่งจากฐานทัพเปโตรปัฟลอฟสก์ และการสนับสนุนจากกองพลส่งทางอากาศที่ 128

ฝ่ายญี่ปุ่นมีกองพลทหารราบที่ 91 กองพลที่ 42 กรมสนับสนุนที่ 41 กองพลน้อยสนับสนุนที่ 129 และกองพลทหารราบที่ 89

เมื่อวันที่ 23 สิงหาคม กองทหารรักษาการณ์ของญี่ปุ่นซึ่งมีกำลังพล 20,000 นาย ณ หมู่เกาะคูริลยอมจำนน โดยเป็นส่วนหนึ่งของการที่ประเทศญี่ปุ่นยอมจำนน ระหว่างวันที่ 22 สิงหาคม ถึง 1 กันยายน ฝ่ายโซเวียตยึดครองหมู่เกาะคูริลทั้งหมดโดยปราศจากการต้านทานใด ๆ

## อ้างอิง
* 

หมวดหมู่:สงครามโซเวียต–ญี่ปุ่น
หมวดหมู่:สงครามแปซิฟิก
หมวดหมู่:การบุกครองในสงครามโลกครั้งที่สอง
หมวดหมู่:การบุกครองโดยสหภาพโซเวียต
หมวดหมู่:ยุทธการและปฏิบัติการทางทหารในสงครามโลกครั้งที่สอง
หมวดหมู่:ฝ่ายสัมพันธมิตร (สงครามโลกครั้งที่สอง)
หมวดหมู่:การทัพญี่ปุ่น
หมวดหมู่:เหตุการณ์ในเดือนสิงหาคม พ.ศ. 2488
หมวดหมู่:เหตุการณ์ในเดือนกันยายน พ.ศ. 2488
ชิโตเซะ

**ชิโตเซะ** () เป็นนครในกิ่งจังหวัดอิชิการิ ในจังหวัดฮกไกโด ของประเทศญี่ปุ่น และเป็นเส้นทางหลักในการไปยังท่าอากาศยานชินชิโตเซะ สนามบินที่ใหญ่ที่สุดในฮกไกโด ซึ่งตั้งอยู่ใกล้กับนครซัปโปโระ

นอกจากนี้ ชิโตเซะยังเป็นหนึ่งในเส้นทางมุ่งหน้าสู่อุทยานแห่งชาติชิกตสึ-โทยะ ทะเลสาบชิกตสึ และเขาทารูมาเอะ ซึ่งล้วนเป็นสถานที่ท่องเที่ยวทางธรรมชาติยอดนิยม

## ประวัติศาสตร์
ประวัติศาสตร์ของชิโตเซะ ตามปี ค.ศ.
* **1880**: จัดตั้ง *หมู่บ้านชิโตเซะ* 
* **1897**: หมู่บ้านเอนิวะ (ปัจจุบันคือเมืองอิซาริและเมืองชิมามัตสึ) แยกออกไป 
* **1915**: ชิโตเซะยกฐานะเป็นเทศบาลชั้นสอง
* **1939**: ชิโตเซะยกฐานะเป็นเทศบาลชั้นหนึ่ง
* **1942**: ชิโตเซะยกฐานะเป็นเมือง
* หลังสงครามโลกครั้งที่สอง - ชิโตเซะเป็นที่ตั้งของฐานทัพอากาศสหรัฐอเมริกา
* **1958**: ชิโตเซะยกฐานะเป็นนคร

## ภูมิอากาศ
อุณหภูมิร้อนที่สุดและเย็นที่สุดที่เคยบันทึกคือ 33.6°C และ -30.7°C.

## การขนส่ง
### ทางหลวง
* ทางหลวงแผ่นดินหมายเลข 36
* ทางหลวงแผ่นดินหมายเลข 274
* ทางหลวงแผ่นดินหมายเลข 276
* ทางหลวงแผ่นดินหมายเลข 453

### รถไฟ
* 25px JR ฮกไกโด
** สายชิโตเซะ - 4 สถานี* + 1 สถานีรถไฟเชื่อมท่าอากาศยาน
** สายเซกิโช - 1 สถานี*
หมายเหตุ - * ใช้สถานีร่วมกัน 1 สถานี ที่ สถานีรถไฟชิโตเซะ

thumb|none|ถนนหน้าสถานีรถไฟชิโตเซะ

### ทางอากาศ
* ท่าอากาศยานชินชิโตเซะ

## เมืองพี่น้อง
*  แองคอเรจ รัฐอะแลสกา สหรัฐ
*  อิบูซูกิ จังหวัดคาโงชิมะ ประเทศญี่ปุ่น
*  คองสเบิร์ก ประเทศนอร์เวย์
*  ฉางชุน มณฑลจี๋หลิน ประเทศจีน

## อ้างอิง

## แหล่งข้อมูลอื่น
* 
*  

หมวดหมู่:นครในกิ่งจังหวัดอิชิการิ
สนธิ บุณยะชัย

พลเรือเอก **สนธิ บุณยะชัย** (20 มิถุนายน พ.ศ. 2460 - 4 พฤศจิกายน พ.ศ. 2554) อดีตรองนายกรัฐมนตรี อดีตสมาชิกสภาผู้แทนราษฎรกรุงเทพมหานคร 2 สมัย และอดีตรองผู้บัญชาการทหารเรือ

## ประวัติ
พลเรือเอก สนธิ บุณยะชัย เกิดเมื่อวันที่ 20 มิถุนายน พ.ศ. 2460 เป็นบุตรของขุนอนุสิทธิ์พิรุฬการ (ไชยา บุณยะชัย) และนางต่วน บุณยะชัย เข้าศึกษาระดับชั้นมัธยมศึกษาที่ โรงเรียนวัดสุทธิวราราม โรงเรียนสวนกุหลาบวิทยาลัย ส.ก.5991 และ โรงเรียนนายเรือ สมรสกับคุณหญิงผคุณ บุณยะชัย มีบุตร-ธิดา 2 คน

## การทำงาน
พลเรือเอก สนธิ เริ่มรับราชการทหารเรือ ยศเรือตรี เมื่อ พ.ศ. 2483 และมีความเจริญก้าวหน้าในหน้าที่การงาน โดยดำรงตำแหน่งสำคัญ อาทิ เสนาธิการ กรมนาวิกโยธิน เจ้ากรมการเงินทหารเรือ เจ้ากรมส่งกำลังบำรุงทหาร รองผู้บัญชาการทหารเรือ และตุลาการศาลทหารสูงสุดก่อนที่จะเกษียณอายุราชการในปี พ.ศ. 2521

## งานการเมือง
พลเรือเอก สนธิ เคยดำรงตำแหน่งสมาชิกสภานิติบัญญัติแห่งชาติ และ สมาชิกวุฒิสภา ก่อนที่จะลงรับสมัครเลือกตั้งสมาชิกสภาผู้แทนราษฎรกรุงเทพมหานคร ในการเลือกตั้งซ่อม พ.ศ. 2522 และได้รับเลือกติดต่อกัน จนถึง พ.ศ. 2526 รวม 2 สมัย 

พลเรือเอก สนธิ ได้รับโปรดเกล้าฯ แต่งตั้งให้เป็นรองนายกรัฐมนตรี 2 สมัย เมื่อ พ.ศ. 2526 และ พ.ศ. 2529 ในรัฐบาลพลเอกเปรม ติณสูลานนท์

### สมาชิกสภาผู้แทนราษฎร
พลเรือเอกสนธิ บุณยะชัย ได้รับการเลือกตั้งเป็นสมาชิกสภาผู้แทนราษฎรทั้งหมด 2 สมัย คือ
# การเลือกตั้งสมาชิกสภาผู้แทนราษฎรกรุงเทพมหานคร เขต 8 แทนตำแหน่งที่ว่าง พ.ศ. 2524 สังกัดพรรคประชากรไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 กรุงเทพมหานคร สังกัดพรรคประชากรไทย

## ถึงแก่อนิจกรรม
พลเรือเอก สนธิ บุณยะชัย ถึงแก่อนิจกรรมด้วยอาการปอดอักเสบติดเชื้อในกระแสเลือด เมื่อวันที่ 4 พฤศจิกายน พ.ศ. 2554 สิริอายุรวม 94 ปี มีพิธีพระราชทานเพลิงศพเมื่อวันที่ 3 มิถุนายน พ.ศ. 2555 ณ ฌาปนสถานกองทัพเรือ วัดเครือวัลย์วรวิหาร เขตบางกอกใหญ่ กรุงเทพมหานคร

## เครื่องราชอิสริยาภรณ์

### เครื่องราชอิสริยาภรณ์ไทย

### ต่างประเทศ

*  :
** พ.ศ. 2497 - 80x80px เหรียญพระราชพิธีบรมราชาภิเษก สมเด็จพระราชินีนาถเอลิซาเบธที่ 2

## อ้างอิง

หมวดหมู่:บุคคลจากกรุงเทพมหานคร
หมวดหมู่:ทหารเรือชาวไทย
หมวดหมู่:นักการเมืองไทย
หมวดหมู่:รองนายกรัฐมนตรีไทย
หมวดหมู่:สมาชิกสภาผู้แทนราษฎรกรุงเทพมหานคร
หมวดหมู่:สมาชิกสภานิติบัญญัติแห่งชาติ
หมวดหมู่:สมาชิกวุฒิสภาไทยแบบแต่งตั้ง
หมวดหมู่:นักการเมืองพรรคประชากรไทย
หมวดหมู่:บุคคลจากโรงเรียนวัดสุทธิวราราม
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:บุคคลจากโรงเรียนนายเรือ
หมวดหมู่:บุคคลจากวิทยาลัยป้องกันราชอาณาจักร
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ.ว.
หมวดหมู่:ผู้ได้รับเหรียญรัตนาภรณ์ อ.ป.ร.2
หมวดหมู่:ผู้ได้รับเหรียญจักรมาลา
ภาษาอาระเบียเหนือโบราณ

thumb|right|250px|จารึกที่พบในจอร์แดน
**ภาษาอาระเบียเหนือโบราณ** (Ancient North Arabian) เป็นภาษาที่เป็นที่รู้จักผ่านศิลาจารึกเป็นส่วนๆในประเทศอิรัก จอร์แดน ซีเรีย และซาอุดิอาระเบีย คาดว่ามีอายุราวพุทธศตวรรษที่ 1 – 11 อักษรที่ใช้เขียนพัฒนามาจากอักษรอาระเบียใต้ และพบภาษาอาหรับยุคก่อนคลาสสิกปรากฏคู่กับภาษานี้ คาดว่ายังใช้เป็นภาษาพูดจนถึงพุทธศตวรรษที่ 6 สำเนียงของภาษาเหล่านี้ได้แก่ ภาษาซาไฟติก ภาษาเดดานิติก/ลิห์ยานิติก ภาษาทามูดิก ภาษาฮาไซติก ภาษาฮิสมาอิก ภาษาทายมานิติก ภาษาดูมานิติก
## อ้างอิง
*Lozachmeur, H., (ed.), (1995) *Presence arabe dans le croissant fertile avant l'Hegire (Actes de la table ronde internationale Paris, 13 novembre 1993)* Paris: Éditions Recherche sur les Civilisations. ISBN 2-86538-254-0
*Macdonald, M.C.A., (2000) "Reflections on the linguistic map of pre-Islamic Arabia" *Arabian Archaeology and Epigraphy* 11(1), 28–79
*Scagliarini, F.,  (1999) "The Dedanitic inscriptions from Jabal 'Ikma in north-western Hejaz" *Proceedings of the Seminar for Arabian Studies* 29, 143-150  ISBN 2-503-50829-4
*Winnett, F.V. and Reed, W.L., (1970) *Ancient Records from North Arabia* (Toronto: University of Toronto)
*Woodard, Roger D. *Ancient Languages of Syria-Palestine and Arabia*. Cambridge University Press 2008.
หมวดหมู่:ภาษาโบราณในทวีปเอเชีย
พระเจ้าบรมวงศ์เธอ กรมหมื่นภูบดีราชหฤทัย

**พระเจ้าบรมวงศ์เธอ กรมหมื่นภูบดีราชหฤทัย** (5 สิงหาคม พ.ศ. 2369 - 6 มีนาคม พ.ศ. 2413) มีพระนามเดิมว่า **พระองค์เจ้าอมฤตย์** เป็นพระราชโอรสในพระบาทสมเด็จพระนั่งเกล้าเจ้าอยู่หัว ประสูติแต่เจ้าจอมมารดาแก้ว ธิดาเจ้าพระยาศรีธรรมาธิราช (บุญรอด บุณยรัตพันธ์) ประสูติเมื่อ 5 สิงหาคม พ.ศ. 2369

พระเจ้าบรมวงศ์เธอ กรมหมื่นภูบดีราชหฤทัย ทรงมีพระนามเดิมว่า "**พระเจ้าลูกยาเธอ พระองค์เจ้าอมฤตย์**" ในสมัยพระบาทสมเด็จพระจอมเกล้าเจ้าอยู่หัว ได้สถาปนาพระองค์ให้เป็น "**กรมหมื่นภูบดีราชหฤทัย**"

พระบาทสมเด็จพระนั่งเกล้าเจ้าอยู่หัวได้ทรงสร้างวังเหนือป้อมมหาฤกษ์ขึ้น เพื่อพระราชทานให้แก่ พระองค์เจ้าเฉลิมวงศ์ พระราชโอรสประสูติแต่เจ้าจอมมารดาน้อยใหญ่ ธิดาเจ้าพระยานคร (น้อย) แต่พระองค์เจ้าเฉลิมวงศ์สิ้นพระชนม์พระชันษาเพียง 25 ปี และไม่ปรากฏว่ามีเชื้อสายสืบราชสกุล เมื่อพระองค์เจ้าเฉลิมวงศ์สิ้นพระชนม์แล้ว พระบาทสมเด็จพระนั่งเกล้าเจ้าอยู่หัวจึงได้พระราชทานวังแห่งนี้ให้พระองค์ เสด็จอยู่มาจนสิ้นพระชนม์ในรัชกาลที่ 5 พระบาทสมเด็จพระจุลจอมเกล้าเจ้าอยู่หัวโปรดเกล้าฯ พระราชทานให้เป็นวังของพระองค์เจ้าเทวัญอุไทยวงศ์ เสด็จอยู่จนทรงสร้างวังใหม่ตรงบริเวณสะพานด่านข้ามคลองหลอดวัดราชบพิธ วังเหนือป้อมมหาฤกษ์จึงว่างอยู่

พระเจ้าบรมวงศ์เธอ กรมหมื่นภูบดีราชหฤทัย สิ้นพระชนม์เมื่อ 6 มีนาคม พ.ศ. 2413 ในสมัยพระบาทสมเด็จพระจุลจอมเกล้าเจ้าอยู่หัว พระราชทานเพลิงพระศพ ณ วัดอรุณราชวรารามราชวรมหาวิหาร

พระเจ้าบรมวงศ์เธอ กรมหมื่นภูบดีราชหฤทัย ทรงมีพระธิดา คือ หม่อมเจ้าหญิงเกสร ได้รับพระราชทานเครื่องราชอิสริยาภรณ์จุลจอมเกล้า ชั้นที่ 3 ตติยจุลจอมเกล้า เมื่อวันที่ 29 พฤศจิกายน พ.ศ. 2436

## พงศาวลี



## อ้างอิง

หมวดหมู่:พระเจ้าบรมวงศ์เธอ ชั้น 3
หมวดหมู่:พระองค์เจ้า
ภูบดีราชหฤทัย
หมวดหมู่:พระราชโอรสในรัชกาลที่ 3
หมวดหมู่:ผู้ได้รับเครื่องราชอิสริยาภรณ์ ป.จ. (ฝ่ายหน้า)
พระเจ้าบรมวงศ์เธอ พระองค์เจ้ากัลยาณี (ในรัชกาลที่ 3)

**พระเจ้าบรมวงศ์เธอ พระองค์เจ้ากัลยาณี** (14 มิถุนายน พ.ศ. 2368 — 5 เมษายน พ.ศ. 2418) เป็นพระราชธิดาองค์ที่ 40 ในพระบาทสมเด็จพระนั่งเกล้าเจ้าอยู่หัว ประสูติแต่เจ้าจอมมารดาอิ่ม

## พระประวัติ
พระเจ้าบรมวงศ์เธอ พระองค์เจ้ากัลยาณี ประสูติเมื่อวันอังคารที่ 14 มิถุนายน พ.ศ. 2368 เป็นพระราชธิดาในพระบาทสมเด็จพระนั่งเกล้าเจ้าอยู่หัว เป็นพระเจ้าลูกเธอพระองค์ที่สามที่ประสูติแต่เจ้าจอมมารดาอิ่ม ธิดาเจ้าพระยามหาโยธา (ทอเรียะ คชเสนี) ทรงมีพระพระเชษฐภคินีร่วมพระมารดา 2 พระองค์คือ พระเจ้าบรมวงศ์เธอ พระองค์เจ้ากมุทและพระเจ้าบรมวงศ์เธอ พระองค์เจ้านิเวศน์

พระเจ้าบรมวงศ์เธอ พระองค์เจ้ากัลยาณี สิ้นพระชนม์เมื่อวันจันทร์ที่ 5 เมษายน พ.ศ. 2418 ในรัชสมัยพระบาทสมเด็จพระจุลจอมเกล้าเจ้าอยู่หัว สิริพระชนมายุได้ 53 พรรษา พระราชทานเพลิงพระศพ ณ พระเมรุผ้าขาว วัดสระเกศราชวรมหาวิหาร เมื่อวันพฤหัสบดีที่ 20 เมษายน พ.ศ. 2419

## พระอิสริยยศ

***พระเจ้าลูกเธอ พระองค์เจ้ากัลยาณี** (14 มิถุนายน พ.ศ. 2368 — 2 เมษายน พ.ศ. 2394)
***พระเจ้าราชวรวงศ์เธอ พระองค์เจ้ากัลยาณี** (2 เมษายน พ.ศ. 2394 — 5 เมษายน พ.ศ. 2418)
***พระเจ้าบรมวงศ์เธอ พระองค์เจ้ากัลยาณี** (15 กรกฎาคม พ.ศ. 2454; *หลังสิ้นพระชนม์*)

## พงศาวลี



## อ้างอิง

หมวดหมู่:พระเจ้าบรมวงศ์เธอ ชั้น 3
หมวดหมู่:พระราชธิดาในรัชกาลที่ 3
หมวดหมู่:พระองค์เจ้าชั้นเอก
หมวดหมู่:สกุลคชเสนี
หมวดหมู่:ชาวไทยเชื้อสายมอญ
หมวดหมู่:พระองค์เจ้าหญิง
เรวัต สิรินุกุล

**เรวัต สิรินุกุล** (25 กุมภาพันธ์ พ.ศ. 2479 – 26 กันยายน พ.ศ. 2564) อดีตสมาชิกสภาผู้แทนราษฎรจังหวัดกาญจนบุรี 9 สมัย และอดีตสมาชิกสภาผู้แทนราษฎรแบบสัดส่วน

## ประวัติ
เรวัต (ชื่อเดิม : เรวัต ศิริศิลวัตนุกุล) เกิดเมื่อวันที่ 25 กุมภาพันธ์ พ.ศ. 2479 ที่อำเภอเมืองนครสวรรค์ จังหวัดนครสวรรค์ เป็นบุตรนายเองเฮา และนางกิมเฮง สิรินุกุล สำเร็จการศึกษาพาณิชยศาสตร์ จากมหาวิทยาลัยธรรมศาสตร์

เรวัต เสียชีวิตเมื่อวันที่ 26 กันยายน พ.ศ. 2564 หลังเข้ารับการรักษาอาการติดเชื้อโควิด-19 ที่โรงพยาบาลมะการักษ์ อำเภอท่ามะกา จังหวัดกาญจนบุรี สิริอายุได้ 85 ปี

## งานการเมือง
อดีตเคยเป็นผู้จัดการธนาคารกรุงเทพพาณิชยการ สาขาท่าเรือ ก่อนที่จะลงรับสมัครเลือกตั้งและได้เป็นสมาชิกสภาผู้แทนราษฎรจังหวัดกาญจนบุรี ในการเลือกตั้ง พ.ศ. 2526 ในสังกัดพรรคกิจสังคม จนได้รับเลือกติดต่อกัน จนถึง พ.ศ. 2550 รวม 10 สมัยในสังกัดพรรคต่างๆ อาทิ พรรคกิจประชาคม พรรคชาติไทย พรรคประชาธิปัตย์ พรรคไทยรักไทย พรรคพลังประชาชนตามลำดับ  เขาเคยได้รับแต่งตั้งเป็นรองเลขาธิการพรรคกิจประชาคม ในปี พ.ศ. 2529

เรวัต ลงรับสมัครเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 114 สังกัดพรรคเพื่อไทย เมื่อ พ.ศ. 2554 แต่ไม่ได้รับเลือกตั้ง

### สมาชิกสภาผู้แทนราษฎร
เรวัต สิรินุกุล ได้รับการเลือกตั้งเป็นสมาชิกสภาผู้แทนราษฎรมาแล้ว 10 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดกาญจนบุรี สังกัดพรรคกิจสังคม
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดกาญจนบุรี สังกัดพรรคกิจประชาคม
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดกาญจนบุรี สังกัดพรรคชาติไทย
# การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดกาญจนบุรี สังกัดพรรคชาติไทย
# การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดกาญจนบุรี สังกัดพรรคชาติไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดกาญจนบุรี สังกัดพรรคชาติไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดกาญจนบุรี สังกัดพรรคชาติไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดกาญจนบุรี สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดกาญจนบุรี สังกัดพรรคไทยรักไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 แบบสัดส่วน กลุ่มจังหวัดที่ 7 สังกัดพรรคพลังประชาชน (พ.ศ. 2541) → พรรคเพื่อไทย (เลื่อนแทน)

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอเมืองนครสวรรค์
หมวดหมู่:บุคคลจากอำเภอท่ามะกา
หมวดหมู่:ชาวไทยเชื้อสายจีน
หมวดหมู่:นักการธนาคารชาวไทย
หมวดหมู่:นักการเมืองจากจังหวัดนครสวรรค์
หมวดหมู่:สมาชิกสภาผู้แทนราษฎรจังหวัดกาญจนบุรี
หมวดหมู่:สมาชิกสภาผู้แทนราษฎรไทยแบบสัดส่วน
หมวดหมู่:นักการเมืองพรรคกิจสังคม
หมวดหมู่:นักการเมืองพรรคกิจประชาคม
หมวดหมู่:นักการเมืองพรรคชาติไทย
หมวดหมู่:นักการเมืองพรรคประชาธิปัตย์
หมวดหมู่:นักการเมืองพรรคไทยรักไทย
หมวดหมู่:นักการเมืองพรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:พรรคชาติไทยพัฒนา
หมวดหมู่:พรรคเสรีรวมไทย
หมวดหมู่:บุคคลจากคณะพาณิชยศาสตร์และการบัญชี มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:บุคคลที่เสียชีวิตจากโรคโควิด-19 ในประเทศไทย
พระเจ้าบรมวงศ์เธอ พระองค์เจ้านิเวศน์

**พระเจ้าบรมวงศ์เธอ พระองค์เจ้านิเวศน์** (พ.ศ. 2359 - 11 พฤศจิกายน พ.ศ. 2441) พระราชธิดาในพระบาทสมเด็จพระนั่งเกล้าเจ้าอยู่หัว ประสูติแต่เจ้าจอมมารดาอิ่ม

## พระประวัติ
พระเจ้าบรมวงศ์เธอ พระองค์เจ้านิเวศน์ เป็นพระราชธิดาในพระบาทสมเด็จพระนั่งเกล้าเจ้าอยู่หัว ประสูติแต่เจ้าจอมมารดาอิ่ม (ธิดาเจ้าพระยามหาโยธา (ทอเรียะ คชเสนี)) เมื่อ เดือน 12 พ.ศ. 2359 เมื่อแรกประสูติมีพระยศที่ “หม่อมเจ้านิเวศน์” มีพระเชษฐภคินีและพระขนิษฐาร่วมเจ้าจอมมารดา 2 พระองค์ ได้แก่
* พระเจ้าบรมวงศ์เธอ พระองค์เจ้ากมุท
* พระเจ้าบรมวงศ์เธอ พระองค์เจ้ากัลยาณี

พระองค์ทรงดำรงตำแหน่งเป็นองค์กุลเชษฐ์แห่งพระบรมวงศานุวงศ์ในรัชสมัยพระบาทสมเด็จพระจุลจอมเกล้าเจ้าอยู่หัว 

พระเจ้าบรมวงศ์เธอ พระองค์เจ้านิเวศน์ประชวรด้วยพระโรคชรามาช้านาน สิ้นพระชนม์เมื่อวันที่ 11 พฤศจิกายน พ.ศ. 2441 เวลาย่ำรุ่งเศษ สิริพระชันษา 82 ปี พระราชทานเพลิงพระศพ ณ พระเมรุ วัดเทพศิรินทราวาสราชวรวิหาร เมื่อวันที่ 2 กุมภาพันธ์ พ.ศ. 2442 นับเป็นพระราชธิดาในพระบาทสมเด็จพระนั่งเกล้าเจ้าอยู่หัวที่มีพระชันษาสูงสุด

## พระอิสริยยศ

* พ.ศ. 2359 - 21 กรกฎาคม พ.ศ. 2367 : หม่อมเจ้านิเวศน์
* 21 กรกฎาคม พ.ศ. 2367 - 2 เมษายน พ.ศ. 2394 : พระเจ้าลูกเธอ พระองค์เจ้านิเวศน์
* 2 เมษายน พ.ศ. 2394 - 11 พฤศจิกายน พ.ศ. 2441 : พระเจ้าราชวรวงศ์เธอ พระองค์เจ้านิเวศน์
* 15 กรกฎาคม พ.ศ. 2454 : พระเจ้าบรมวงศ์เธอ พระองค์เจ้านิเวศน์

## พงศาวลี



## อ้างอิง

หมวดหมู่:พระองค์เจ้าหญิง
หมวดหมู่:พระเจ้าบรมวงศ์เธอ ชั้น 3
หมวดหมู่:พระราชธิดาในรัชกาลที่ 3
หมวดหมู่:พระกุลเชษฐ์ในราชวงศ์จักรี
ค่ายศรีพัชรินทร

**ค่ายศรีพัชรินทร** ตั้งอยู่ถนนกสิกรทุ่งสร้าง ตำบลศิลา อำเภอเมืองขอนแก่น จังหวัดขอนแก่น เป็นที่ตั้งของมณฑลทหารบกที่ 23 ค่ายแห่งนี้สร้างขึ้นโดยได้รับการอุปถัมภ์จากสมเด็จพระศรีพัชรินทราบรมราชินีนาถ พระบรมราชชนนีพันปีหลวง จึงได้อัญเชิญพระนามาภิไธยของพระองค์มาตั้งเป็นชื่อค่าย...

## แหล่งข้อมูลอื่น
* ศูนย์การฝึกนักศึกษาวิชาทหาร มณฑลทหารบกที่ 23 

หมวดหมู่:ค่ายทหารในจังหวัดขอนแก่น
หมวดหมู่:ค่ายทหารในสังกัดกองทัพบกไทย
หมวดหมู่:สถานที่ที่ตั้งชื่อตามพระนามของสมเด็จพระศรีพัชรินทราบรมราชินีนาถฯ
หมวดหมู่:สิ่งก่อสร้างในอำเภอเมืองขอนแก่น
พัสกร พลบูรณ์

**พัสกร พลบูรณ์** (ชื่อเดิม : พิมพ์ชนก; เกิด 29 กรกฎาคม พ.ศ. 2532) ชื่อเล่น **ใบเฟิร์น** เป็นนักแสดงและพิธีกรชาวไทย

## ประวัติ
**พัสกร พลบูรณ์** (ชื่อเกิด : พิมพ์ชนก พลบูรณ์)  เกิดเมื่อวันที่ 29 กรกฎาคม พ.ศ. 2532 ที่โรงพยาบาลโพธาราม จังหวัดราชบุรี ประเทศไทย เป็นนักแสดงชาวไทย 
เป็นลูกสาวของนักแสดงตลกชื่อดัง จาตุรงค์ พลบูรณ์ (มกจ๊ก , โพธาราม) เข้าสู่วงการด้วยการประกวด มิสทีนไทยแลนด์ ปี 2003 ได้รับรางวัล นางงามมิตรภาพ

## การศึกษา
* ประถมศึกษา : โรงเรียนกสิณธร
* มัธยมศึกษาตอนต้น : โรงเรียนเซนต์จอห์นมัธยมศึกษา
* มัธยมศึกษาตอนปลาย : โรงเรียนสตรีวิทยา ๒ 
* ปริญญาตรี : คณะศิลปกรรมศาสตร์ สาขาวิชาการละคร มหาวิทยาลัยธรรมศาสตร์
* ปริญญาโท : คณะศิลปศาสตร์ สาขาวิชาการจัดการโรงแรมและท่องเที่ยว มหาวิทยาลัยนานาชาติแสตมฟอร์ด

## งานบันเทิง
พัสกร พลบูรณ์ มีผลงานทั้งละครโทรทัศน์ ซิตคอม ภาพยนตร์มากมาย โดยเริ่มแสดงภาพยนตร์เรื่องแรกคือ ลูกตลกตกไม่ไกลต้น ต่อด้วย โกยเถอะโยม ด้านผลงานละคร แสดงละครเรื่อง เพื่อนแซบ 4x4 ออกอากาศทางสถานีโทรทัศน์โมเดิร์นไนน์ เป็นซิตคอมของค่ายอาร์เอส

## จุดยืนทางการเมือง
พัสกรสนับสนุนการประท้วงในประเทศไทย พ.ศ. 2563–2564 และต่อต้านการใช้ความรุนแรงในเหตุการณ์การสลายการชุมนุมที่แยกปทุมวัน พ.ศ. 2563 

## ผลงาน
### ภาพยนตร์

### ละครโทรทัศน์

### ซีรี่ส์

### ซิตคอม

### ละครเทิดพระเกียรติ
* พ.ศ. 2554 ฟ้าโอบดินอุ่น ตอน “พ่อพิมพ์” (ช่อง 7)

### พิธีกร
* THE CHOICE THAILAND เลือกได้ให้เดต ช่อง โมโน 29
* งานวัดเฟสติวัล ช่อง 9 เอ็มคอตเอชดี
* แท็กซี่มหาเศรษฐี ช่อง 9 เอ็มคอตเอชดี
* ร้องล่าเนื้อ ช่องวัน 31
* ล้วงลับจับเท็จ ช่องวัน 31
* เหย้าเยือนเพื่อนกัน ช่องวัน 31
* GACHA GACHA ท้าอร่อย ช่องอมรินทร์ทีวี 
* ก๊วนกวนแซ่บ ช่อง 9 เอ็มคอตเอชดี
* ท้าพิสูจน์ Wonderland ช่อง 3 เอชดี
* ขุ่นแม่แชร์โล Season 2 ทางช่อง YouTube & Facebook Fanpage:ขุ่นแม่แชร์โล (ปัจจุบัน)
* Bid Coin Chef สุดยอดเชฟหักเหลี่ยมโหด ช่อง 7HD

### พ็อกเก็ตบุ๊ค
* พ็อกเก็ตบุ๊ค เรื่อง..."สาว (ไส้) วัยแสบ ตระกูล พลบูรณ์"

### รางวัล
* ประกวด มิสทีนไทยแลนด์ ปี 2003 ได้รับรางวัล นางงามมิตรภาพ
* ท็อปอวอร์ด 2008 ดาวรุ่งหญิงยอดเยี่ยมสาขาภาพยนตร์ จากภาพยนตร์เรื่อง หัวหลุดแฟมิลี่ บริษัท พระนครฟิล์ม (เข้าชิง)

### รายการโทรทัศน์

* โหด มัน ฮา ประเทศไทย Takeshi's Castle Thailand
* ซุป'ตาร์ท้า ox
* เปลี่ยนหน้าท้าโชว์ Sing Your Face Off season 1
* The Mask Singer หน้ากากนักร้อง ซีซั่น 4 เป็น หน้ากากกระบองเพชร first round โดยชนะ หน้ากากเสือโคร่ง ตกรอบ semi-final โดยแพ้ หน้ากากหมีแพนด้า 

### กรรมการ
* กรรมการตัดสินการแข่งขันเชฟท้าชน (ภาคใต้)

## อ้างอิง

## แหล่งข้อมูลอื่น
* nangdee.com : ใบเฟิร์น พิมพ์ชนก พลบูรณ์
* club.zubzip.com : ใบเฟิร์น พิมพ์ชนก พลบูรณ์
* instagram พัสกร พลบูรณ์

 
หมวดหมู่:มิสทีนไทยแลนด์
หมวดหมู่:บุคคลจากอำเภอโพธาราม
หมวดหมู่:บุคคลจากโรงเรียนสตรีวิทยา ๒ ในพระราชูปถัมภ์ฯ
หมวดหมู่:บุคคลจากคณะศิลปกรรมศาสตร์ มหาวิทยาลัยธรรมศาสตร์
หมวดหมู่:บุคคลจากคณะศิลปศาสตร์ มหาวิทยาลัยนานาชาติแสตมฟอร์ด
หมวดหมู่:นักแสดงหญิงชาวไทย
หมวดหมู่:นักแสดงตลกหญิงไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงภาพยนตร์หญิงชาวไทย
หมวดหมู่:พิธีกรชาวไทย
หมวดหมู่:นักแสดงหญิงชาวไทยในศตวรรษที่ 21
หมวดหมู่:นักแสดงจากจังหวัดราชบุรี
หมวดหมู่:นักแสดงตลกไทย
หมวดหมู่:ศิลปินที่สนับสนุนการประท้วงในประเทศไทย พ.ศ. 2563–2564
กระดังงาแอฟริกา

**กระดังงาแอฟริกา** ( ชื่ออื่น ๆ คือ Jamaican nutmeg, African nutmeg, ehuru, ariwo, awerewa ehiri, airama, African orchid nutmeg,  muscadier de Calabash and lubushi ehiri, airama, African orchid nutmeg,  muscadier de Calabash และ lubushi;) เป็นพืชมีดอกในวงศ์กระดังงา พบในเขตร้อน 

ผลสดมีรสเปรี้ยวแบบมะนาว แล้วจะทำให้ชาที่ปลายลิ้น เนื่องจากมีสารระงับความรู้สึกที่เรียก navocaine เป็นอาหารของสัตว์เช่น ลิงชิมแปนซี ในแอฟริกาตะวันตกใช้เมล็ดเป็นเครื่องเทศ น้ำมันหอมระเหยที่ได้จากใบประกอบด้วย *β*-caryophyllene, *α*-humulene และ *α*-pinene ในเมล็ดมี *α*-phellandrene, *α*-pinene, myrcene, limonene และ pinene เปลือกไม้ใช้เป็นยารักษาโรคกระเพาะอาหาร เนื้อไม้แข็งใช้ทำเครื่องใช้ต่าง ๆ ได้

## อ้างอิง

## แหล่งข้อมูลอื่น
*Recipe for West African 'Fish Rub' incorporating Calabash Nutmeg 
*Recipe for Nigerian 'Isi Ewu' (Goat Stew) incorporating Ehuru 
หมวดหมู่:วงศ์กระดังงา
หมวดหมู่:สมุนไพร
หมวดหมู่:เครื่องเทศ
หมวดหมู่:พืชที่ใช้ทำของใช้
อันดับจำปา

[thumb|240px|''[Myristica fragrans* จากวงศ์ *Myristicaceae* ในอินเดีย]]
*'อันดับจำปา** หรือ **Magnoliales''' เป็นอันดับของพืชมีดอก

## การจัดจำแนก
อันดับจำปาประกอบด้วย 6 วงศ์:
* Annonaceae 
* Degeneriaceae 
* Eupomatiaceae 
* Himantandraceae 
* Magnoliaceae 
* Myristicaceae 

### ระบบ APG
ระบบ APG จัดให้อยู่ในกลุ่มแมกโนลิด ซี่งเป็นกลุ่มพื้นฐานของพืชมีดอก แยกต่างหากจากพืชใบเลี้ยงคู่แท้:

## อ้างอิง
โรสแมรี (แก้ความกำกวม)

**โรสแมรี** ()
* โรสแมรี เป็นพืชสมุนไพรชนิดหนึ่ง เป็นพืชพื้นเมืองของแถบเมดิเตอร์เรเนียน
* โรสแมรี่ คาฮันดิง ศิลปินเดี่ยวค่ายจีเอ็มเอ็ม แกรมมี่ เจ้าของเพลงฮิต ให้ทำอย่างไร และเพลง เปล่ามีน้ำตา
มะเดื่อปล้อง

thumb|ผล
**มะเดื่อปล้อง** หรือ เดื่อสาย ตะเออน่า  เป็นไม้ยืนต้นในวงศ์ Moraceae กระจายพันธุ์ในเอเชียจนถึงออสเตรเลียลำต้นเรียบมียางสีขาวข้นเหนียว ใบเดี่ยว ผิวใบจับแล้วสากมือ ดอกช่อ ดอกย่อยเจริญบนฐานรองดอก ดอกมีสามแบบคือดอกสมบูรณ์เพศ ดอกตัวผู้ และดอกตัวเมีย ผลเดี่ยวอยู่ภายในฐานรองดอก สีเขียว มียางสีขาว เมื่อแก่แล้ว ฐานรองดอกเปลี่ยนเป็นสีเหลืองอมส้ม 

ใบต้มน้ำดื่ม รักษาไข้ ปัสสาวะเป็นเลือด รากและลำต้นตัมน้ำดื่ม กระตุ้นการหลั่งน้ำนม แก้หวัด รากและเปลือกต้นใช้ตำแก้ฝี แก้ผื่นคันตามผิวหนัง

Ficus_oppositifolia.jpg
Ficus oppositifolia.jpg
Ficus hispidia (3).jpg
Ficus hispidia.jpg
Ficus_hispida_-_എരുമനാക്ക്_01.JPG
Ficus_hispida_-_എരുമനാക്ക്_02.JPG
Figs_of_Ficus_hispida_Tree_Mumbra_Mumbai_04-03-12_DSCF1020_%284%29.JPG

## อ้างอิง

* มัณฑนา นวลเจริญ. พรรณไม้ป่าชายหาด. ปทุมธานี. สำนักพัฒนาวิทยาศาสตร์และเทคโนโลยีแห่งชาติ 2552 หน้า 116
หมวดหมู่:สกุลโพ
หมวดหมู่:สมุนไพร
อันดับกุหลาบ

**อันดับกุหลาบ** หรือ **Rosales** เป็นอันดับของพืชมีดอก ใกล้เคียงกับอันดับFagales และ Cucurbitales ประกอบด้วย 7700 สปีชีส์จาก 260 สกุล และ 9 วงศ์ วงศ์ใหญ่ที่สุดคือ Rosaceae (90/2500) และ Urticaceae (54/2600) 
## อ้างอิง

## แหล่งข้อมูลอื่น
* 
* Rosales  At:  Trees  At:  Angiosperm Phylogeny Website  At:  Missouri Botanical Garden Website
*Rosales – Plant Life Forms
เป๊ก-อ๊อฟ-ไอซ์

**เป๊ก-อ๊อฟ-ไอซ์** () เป็นโปรเจกต์พิเศษสัญชาติไทย ประกอบด้วยสมาชิก เป๊ก - ผลิตโชค อายนบุตร, อ๊อฟ - ปองศักดิ์ รัตนพงษ์, ไอซ์ - ศรัณยู วินัยพานิช

## สมาชิก
* ผลิตโชค อายนบุตร (เป๊ก)
* ปองศักดิ์ รัตนพงษ์ (อ๊อฟ)
* ศรัณยู วินัยพานิช (ไอซ์)

## ผลงานเพลง
#### อัลบั้มปกติ Peck-Aof-Ice

## คอนเสิร์ต
*WE R ONE CONCERT PECK-AOF-ICE
*Peck Aof Ice Infriendnity Concert

หมวดหมู่:กลุ่มดนตรีป็อปสัญชาติไทย
หมวดหมู่:บอยแบนด์ไทย
หมวดหมู่:ศิลปินสังกัดจีเอ็มเอ็ม มิวสิค
โนโบริเบ็ตสึ

**โนโบริเบ็ตสึ** () หรือ **นูปูร์เป็ต** (, Nupur-pet) เป็นนครในกิ่งจังหวัดอิบูริ ในจังหวัดฮกไกโด ของประเทศญี่ปุ่น ตั้งอยู่ทางตะวันตกเฉียงใต้ของนครซัปโปโระ นอกจากนี้เมืองยังกินพื้นที่ของอุทยานแห่งชาติชิกตสึ-โทยะ บางส่วนด้วย

เนื่องด้วยตัวเมืองเป็นเมืองที่ตั้งอยู่บนปากแม่น้ำ ดังนั้นจึงมีพื้นที่ค่อนข้างแคบ ซึ่งห่างจากชายฝั่งราว 6 กิโลเมตร ยังเป็นที่ตั้งของ โนโบริเบ็ตสึอนเซ็ง (登別温泉) ที่ผู้คนสามารถเพลิดเพลินกับน้ำพุร้อนจำนวนมาก โดยที่นี่เป็นหนึ่งในรีสอร์ทที่มีชื่อเสียงมากในประเทศญี่ปุ่น และถือเป็น "เมืองน้ำพุร้อน" ที่ใหญ่ที่สุดในในฮกไกโด ซึ่งสถานที่แห่งนี้ ยังเป็นที่ตั้งของ หุบเขานรก จิโงกุดานิ (地獄谷) 

นอกจากนี้ โนโบริเบ็ตสึ ยังเป็นที่ตั้งของอุทยานหมีสีน้ำตาล ซึ่งเป็นหมีเฉพาะถิ่นของฮกไกโด ซึ่งหมีสีน้ำตาลยังถือเป็นสัญลักษณ์อย่างหนึ่งของเมืองนี้อีกด้วย

## ชื่อ
ที่มาของชื่อ "โนโบริเบ็ตสึ" มาจากภาษาไอนุ คำว่า "นูปูร์เป็ต" (ヌプㇽ・ペッ, nupur-pet) แปลว่า "แม่น้ำข้น" เนื่องจากอนเซ็งที่มีหินปูนปนไหลเข้าแม่น้ำจึงทำให้เกิดเป็นสีขาวขุ่น

## ประวัติ
* ค.ศ. 1919: จัดตั้งเทศบาลหมู่บ้านโฮโรเบ็ตสึ
* ค.ศ. 1951: ยกฐานะเป็นเทศบาลเมืองโฮโรเบ็ตสึ
* ค.ศ. 1961: เปลี่ยนชื่อเป็นเทศบาลเมืองโนโบริเบ็ตสึ
* ค.ศ. 1970: ยกฐานะเป็นเทศบาลนครโนโบริเบ็ตสึ

## การคมนาคม
;ถนน
*  (ทางด่วนฮกไกโด)
* 

;รถไฟ
* 25px บริษัทรถไฟฮกไกโด
** สายหลักมูโรรัง 4 สถานี

## ระเบียงภาพ

ภาพ:Deyukku.JPG|หุบเขานรก *จิโงกุดัง*
ภาพ:Noboribetsu hot spring resort01.JPG|รีสอร์ต อนเซ็ง
ภาพ:Hokkaido Brown Bear.jpg|หมีสีน้ำตาล


## อ้างอิง

## แหล่งข้อมูลอื่น
* 
* 
*  

หมวดหมู่:นครในกิ่งจังหวัดอิบูริ
เวิลด์แชมเปียนชิพโป๊กเกอร์

**เวิลด์แชมเปียนชิพโป๊กเกอร์** () เป็นซีรีส์วิดีโอเกมโป๊กเกอร์ที่ได้รับการพัฒนาโดยคอร์ซอฟต์ และได้รับการเปิดตัวใน ค.ศ. 2005 โดยเครฟเอนเตอร์เทนเมนท์ เกมซีรีส์นี้ใช้ประโยชน์จากความนิยมที่มีต่อไพ่โป๊กเกอร์ล่าสุดซึ่งมาจากความสำเร็จของเวิลด์ซีรีส์ออฟโป๊กเกอร์

ภาคแรกของซีรีส์ **เวิลด์แชมเปียนชิพโป๊กเกอร์** ได้รับความนิยมโดยทั่วไปเมื่อได้รับการเปิดตัว ส่วนเว็บไซต์เกมสปอตได้วิจารณ์ถึงการขาดความประณีตแต่ให้การยอมรับในส่วนของผู้เล่นหลายคน สำหรับเวอร์ชันเกมคิวบ์ได้รับการยกเลิกไปก่อนที่จะมีการผลิต

## เวิลด์แชมเปียนชิพโป๊กเกอร์ 2: ฟีเจอริงฮาวเวิร์ด เลเดอเรอร์
ภาคต่อของเกมนี้ไดรับการเปิดตัวในปีถัดมา และได้ปรับปรุงภายหลังจากที่พบคำวิจารณ์บางส่วนในเวอร์ชันก่อนหน้า เว็บไซต์เกมสปอตได้ให้การยกย่องด้านปัญญาประดิษฐ์ของเกม รวมถึงการใช้ออนไลน์ของทุกระบบแพลตฟอร์ม

## เวิลด์แชมเปียนชิพโป๊กเกอร์: ฟีเจอริงฮาวเวิร์ด เลเดอเรอร์ "ออลอิน"
ภาคสามของซีรีส์นี้ได้รับการเปิดตัวครั้งแรกหลังจากการเปิดตัวในภาคสองได้เก้าเดือนในระบบเพลย์สเตชัน 2, เพลย์สเตชันพอร์เทเบิล และเอกซ์บอกซ์ 360 โดยมีความคิดเห็นต่อเกมภาคนี้อยู่ที่ประดับปานกลางซึ่งได้รับคะแนนรวมน้อยกว่าในภาคก่อน เว็บไซต์เกมสปอตได้วิจารณ์เกมนี้ว่าไม่ได้มีการนำเสนอองค์ประกอบใหม่ดังที่เคยทำไว้ในแฟรนไชส์​​การแข่งขัน ส่วนระบบวีได้รับการเปิดตัวใน ค.ศ. 2007 ซึ่งได้รับการพัฒนาโดยพอยท์ออฟวิว ซึ่งเป็นที่รู้จักกันว่าจะช่วยให้ผู้เล่นสามารถใช้ฟังก์ชันการเคลื่อนไหวของวีรีโมทสำหรับการเล่นเกม

## อ้างอิง

## แหล่งข้อมูลอื่น
* Publisher's site

หมวดหมู่:วิดีโอเกมที่ออกวางจำหน่ายในปี พ.ศ. 2548
หมวดหมู่:เกมสำหรับเพลย์สเตชัน 2
หมวดหมู่:เกมสำหรับเพลย์สเตชัน เน็ตเวิร์ก
หมวดหมู่:เกมสำหรับเกมบอยแอ็ดวานซ์
หมวดหมู่:เกมสำหรับวินโดวส์
หมวดหมู่:เกมสำหรับเอกซ์บอกซ์
หมวดหมู่:เกมสำหรับเกมคิวบ์
หมวดหมู่:เกมสำหรับนินเท็นโดดีเอส
หมวดหมู่:วิดีโอเกมโป๊กเกอร์
อุทยานแห่งชาติชิกตสึ-โทยะ

**อุทยานแห่งชาติชิกตสึ-โทยะ**  (; ชิกตสึ โทยะ โคกุริตสึ โคเอ็ง) เป็นอุทยานแห่งชาติซึ่งตั้งอยู่ทางตะวันตกของเกาะฮกไกโดในประเทศญี่ปุ่น ตั้งชื่อตาม ทะเลสาบชิกตสึ และทะเลสาบโทยะ เป็นหนึ่งในสถานที่ท่องเที่ยวทางธรรมชาติยอดนิยมของฮกไกโด นอกจากนี้ รีสอร์ตน้ำพุร้อนที่ขึ้นชื่อของเมืองโนโบริเบ็ตสึก็ยังตั้งอยู่ภายในเขตอุทยานฯ

## แหล่งขึ้นชื่อ

ไฟล์:Yotei-zan-from-hirafu.jpg|alt=Mt.Yotei|เขาโยเต
ไฟล์:Laketoya 01.jpg|alt=Lake Toya|ทะเลสาบโทยะ 
ไฟล์:Noboribetsu hot spring jigokudani.JPG|alt=Noboribetsu hot spring|โนโบริเบ็ตสึอนเซ็ง *หุบเขานรก*
ไฟล์:Lake Shikotsu Mt Monbetsu01n4272.jpg|alt=Lake Shikotsu|ทะเลสาบชิกตสึ


## แหล่งข้อมูลอื่น

* Shikotsu-Toya National Park  ศูนย์ทรัพยากรธรรมชาติของญี่ปุ่น 

* Tōya Usu Geopark  

หมวดหมู่:อุทยานแห่งชาติในประเทศญี่ปุ่น
หมวดหมู่:จังหวัดฮกไกโด
ระบบรับข้อมูลอุตุนิยมวิทยาโดยอัตโนมัติ

**ระบบรับข้อมูลอุตุนิยมวิทยาโดยอัตโนมัติ** () หรือเรียกโดยย่อว่า **อาเมดัส** (; ) เป็นเครือข่ายสังเกตการณ์บนผิวโลกด้วยความละเอียดสูง ซึ่งสำนักอุตุนิยมวิทยาญี่ปุ่น (Japan Meteorological Agency) พัฒนาขึ้นใช้รวบรวมข้อมูลเกี่ยวกับภูมิอากาศในภูมิภาคต่าง ๆ และตรวจสอบการพยากรณ์อากาศ เริ่มทำงานเมื่อวันที่ 1 พฤศจิกายน พ.ศ. 2517 ปัจจุบันมีสถานีสาขาอยู่ราวหนึ่งพันสามร้อยแห่งทั่วประเทศญี่ปุ่น และในจำนวนนี้ ราวหนึ่งพันหนึ่งร้อยแห่งไม่มีมนุษย์ควบคุม

## แหล่งข้อมูลอื่น
* สำนักอุตุนิยมวิทยาญี่ปุ่น

หมวดหมู่:ภูมิศาสตร์ญี่ปุ่น
หมวดหมู่:รัฐบาลญี่ปุ่น
หมวดหมู่:เครือข่ายและข้อมูลทางอุตุนิยมวิทยา
หมวดหมู่:วิทยาศาสตร์และเทคโนโลยีในประเทศญี่ปุ่น
เอลีโย ดี รูโป

**เอลีโย ดี รูโป** (, ; เกิดวันที่ 18 กรกฎาคม พ.ศ. 2494) ในปัจจุบันดำรงตำแหน่งมุขนายกวอลโลเนีย เขาเคยดำรงตำแหน่งนายกรัฐมนตรีคนที่ 40 แห่งราชอาณาจักรเบลเยียม และหัวหน้าคณะรัฐมนตรีชุดที่ 68 ตั้งแต่วันที่ 6 ธันวาคม พ.ศ. 2554 จนถึง 11 ตุลาคม พ.ศ. 2557 เป็นนายกรัฐมนตรีคนแรกที่ใช้ภาษาฝรั่งเศสในรอบสามสิบปีหลังจากผู้ดำรงตำแหน่งคนสุดท้ายคือ เปาล์ ฟันเดิน บุยนันตส์ ซึ่งเข้ารับตำแหน่งเมื่อ พ.ศ. 2522 และยังเป็นนายกรัฐมนตรีจากพรรคสังคมนิยมคนแรกในรอบเกือบสี่สิบปีหลังจากแอดมง เลอบูร์ตง ซึ่งหมดวาระลงใน พ.ศ. 2517

เอลีโย ดี รูโป ยังเป็นนายกรัฐมนตรีคนแรกของเบลเยียมที่ไม่ได้สืบเชื้อสายจากชาววอลลูนหรือเฟลมิช โดยบิดาและมารดาของเขาเป็นผู้อพยพจากประเทศอิตาลี และยังเป็นนายกรัฐมนตรีเพียงคนเดียวที่แสดงออกว่าเป็นเกย์ในกลุ่มประเทศยุโรป

## อ้างอิง

หมวดหมู่:นายกรัฐมนตรีเบลเยียม
หมวดหมู่:นักการเมืองที่มีความหลากหลายทางเพศ
หมวดหมู่:บุคคลจากจังหวัดแอโน
หมวดหมู่:ชาวเบลเยียมเชื้อสายอิตาลี
หมวดหมู่:ชายรักร่วมเพศชาวเบลเยียม
Verax (ภาพยนตร์)

**Verax** เป็นภาพยนตร์สั้นความยาวห้านาทีเกี่ยวกับการเปิดเผยความลับของนายเอ็ดเวิร์ด สโนว์เดนในฮ่องกง สร้างโดยผู้ผลิตภาพยนตร์สมัครเล่นในฮ่องกงและโพสต์ลงในยูทูปเมื่อ ค.ศ. 2013  ชื่อของภาพยนตร์มาจาก codename ของ Snowden ซึ่งแปลว่าผู้เผยความจริงในภาษาละติน กลุ่มผู้ผลิตภาพยนตร์ใช้นามว่า J.Shot Videos โดยอ้างว่านี่เป็นภาพยนตร์เรื่องแรกเกี่ยวกับสโนว์เดน

## อ้างอิง

## แหล่งข้อมูลอื่น
* "Verax." – The film about Edward Snowden, uploaded by JShotVideo
* 
* "'Verax' หนังสั้นเกาะกระแสสโนว์เดน ." (Archive) Voice TV. 6 กรกฎาคม 2556.
หมวดหมู่:ภาพยนตร์ที่ออกฉายในปี พ.ศ. 2556
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์สั้น
หมวดหมู่:ภาพยนตร์ที่มีฉากในฮ่องกง
หมวดหมู่:วิดีโอในยูทูบ
Verax

**Verax** อาจหมายถึง

## บุคคล
* Verax, นามแฝงที่ตั้งเองของ Edward Snowden (เกิด ค.ศ. 1983)
* Verax, นามแฝงของ Henry Dunckley (มีชีวิตระหว่าง ค.ศ. 1823-1896)
* Theodorus Verax, นามแฝงของ Clement Walker (เสียชีวิต ค.ศ. 1651)

## วิทยาศาสตร์
* Bucculatrix Verax, a leaf miner
* *[[Marasmarcha verax]]*, a moth

## อื่นๆ
* , an Italian cargo ship in service 1951–60
* "Rector Potens, Verax Deus", a hymn
* ''Verax'' (ภาพยนตร์), a 2013 short film about Edward Snowden
ดุกเดอดีฌง

**ดุกเดอดีฌง** () เป็นทีมฮอกกี้น้ำแข็งฝรั่งเศสซึ่งตั้งฐานอยู่ในดีฌงโดยร่วมแข่งขันในลีกมากนุส ปัจจุบันทีมนี้ใช้ชื่อ "ดุกเดอดีฌง" (เหล่าดุ๊กแห่งเมืองดีฌง)

## ประวัติ
### ค.ศ. 1969 - 1983
สโมสรนี้ก่อตั้งขึ้นใน ค.ศ. 1969  โดยการก่อตั้งสโมสรนี้เกิดขึ้นภายหลังที่มีการจัดการแข่งขันกีฬาโอลิมปิกฤดูหนาวที่เกรอนอบล์

สโมสรนี้ได้เปิดตัวครั้งแรกในการแข่งแอ็ฟแอ็ฟอัชเฌดีวีซียง 1 ฤดูกาล 1971-1972

## รางวัลตั้งแต่ปี ค.ศ. 2000
* รางวัลสำหรับการเล่นแบบยุติธรรมยอดเยี่ยม: ฤดูกาล 2002-2003
* ผู้ชนะกุปเดอฟร็องส์ (2 สมัย) : ค.ศ. 2006, 2012
* เข้ารอบสุดท้ายกุปเดอฟร็องส์: ฤดูกาล 2008-2009

## อ้างอิง

## แหล่งข้อมูลอื่น
*  
* Official Ligue Magnus website  
* Eliteprospects - Dijon

หมวดหมู่:ทีมฮอกกี้น้ำแข็งในประเทศฝรั่งเศส
หมวดหมู่:ดีฌง
หมวดหมู่:สโมสรกีฬาที่ก่อตั้งในปี พ.ศ. 2512
ปลาปักเป้าดำแม่น้ำโขง

**ปลาปักเป้าดำแม่น้ำโขง** หรือ **ปลาปักเป้าบึง** () เป็นปลาปักเป้าน้ำจืดชนิดหนึ่ง ในวงศ์ปลาปักเป้าฟันสี่ซี่ (Tetraodonidae)

ปลาปักเป้าดำแม่น้ำโขงมีลักษณะทั่วไปคล้ายกับปลาปักเป้าดำ (*P. cochinchinensis*) และปลาปักเป้าจุดแดง (*P. abei*) ซึ่งอยู่ในสกุลเดียวกัน แต่มีความแตกต่างกันที่จุดที่ข้างลำตัวจะไม่มีจุดที่กลมใหญ่เหมือนรูปดวงตาในปลาขนาดใหญ่ (แต่ในปลาขนาดเล็ก อาจจะยังมีอยู่) แต่จะมีลักษณะเป็นวงดำ โดยสีทั่วไปเป็นสีคล้ำบนพื้นสีเขียวขี้ม้า มีดวงตาสีแดง และมีแนวของเกล็ดฝอยขนาดเล็กบนผิวหนังที่เป็นลักษณะสาก คลุมลงมาแค่ระหว่างดวงตา แต่ไม่ถึงบริเวณช่องจมูก ด้านท้องมีจุดเล็กเป็นแต้ม ๆ ตัวเมียมีสีจางกว่าตัวผู้

มีขนาดโตเต็มที่ประมาณ 15 เซนติเมตร แต่โดยเฉลี่ยประมาณ 8-10 เซนติเมตร พบเฉพาะในลุ่มแม่น้ำโขงเท่านั้น ตั้งแต่จังหวัดหนองคาย, อุดรธานี, บึงกาฬ พบอาศัยอยู่ในน้ำตื้นของแหล่งน้ำนิ่ง พบได้ตลอดทั้งปี เช่น หนอง หรือบึง ที่มีน้ำใสสะอาดมีพืชน้ำ และชายฝั่งมีต้นไม้น้ำขึ้นหนาแน่น

ปลาปักเป้าดำแม่น้ำโขงได้รับการอนุกรมวิธานโดยภาสกร แสนจันแดง, ชวลิต วิทยานนท์ และชัยวุฒิ กรุดพันธ์ นักมีนวิทยาชาวไทย จากการศึกษาวิจัยร่วมกันในเรื่องปลาปักเป้าน้ำจืดในสกุลเดียวกันนี้ในลุ่มแม่น้ำโขง 6 ชนิด ซึ่งปลาปักเป้าดำแม่น้ำโขงนั้นเป็นรู้จักกันมานานไม่ต่ำกว่า 20 ปีแล้ว โดยปะปนไปกับปลาปักเป้าชนิดอื่น ๆ และเพิ่งถูกแยกออกมาต่างหากเมื่อปี ค.ศ. 2013 โดยใช้ชื่อวิทยาศาสตร์ว่า *Tetraodon palustris* ซึ่งคำว่า *palustris* เป็นภาษาละติน หมายถึง "หนอง, บึง" อันเป็นแหล่งอาศัยนั่นเอง แต่ต่อมาในเดือนพฤศจิกายน ปีเดียวกัน มอริส ก็อตลา นักมีนวิทยาชาวสวิสได้ศึกษาปลาปักเป้าน้ำจืดใหม่จึงพบว่า เป็นปลาปักเป้าที่มีผู้ได้อนุกรมวิธานไว้แล้ว และได้ตั้งชื่อสกุลให้ใหม่ดังที่ปรากฏอยู่ในปัจจุบัน

## อ้างอิง

## แหล่งข้อมูลอื่น

*วีดีโอคลิปปลาปักเป้าดำแม่น้ำโขง
หมวดหมู่:วงศ์ปลาปักเป้าฟันสี่ซี่
หมวดหมู่:ปลาที่พบในลุ่มแม่น้ำโขง
หมวดหมู่:ปลาตู้
ซับเวย์เซิร์ฟเฟอส์

***ซับเวย์เซิร์ฟเฟอส์*** () เป็นเกมแอปพลิเคชันบนโทรศัพท์มือถือ พัฒนาโดยกิลู บริษัทเอกชนแห่งหนึ่งในประเทศเดนมาร์ก จำหน่ายใน พ.ศ. 2555 โดยเนื้อเรื่องของเกมเป็นเด็กที่ชอบโชว์ฝีมือโดยการนำสีไปพ่นกับตัวรถไฟ และตำรวจมาพบเข้า จึงต้องหนีตำรวจ โดยหลบหนีรถไฟซึ่งเป็นส่วนหลักในการเล่นเกมครับ 

ปัจจุบันอยู่ในเวอร์ชันของ "เวิลด์ทัวร์" ซึ่งจะเปลี่ยนสถานที่ในฉากเกมไปตามเมืองที่มีชื่อเสียงต่าง ๆ

## รูปแบบเกม
เกมนี้ออกแบบให้ตัวละครสามารถเคลื่อนที่ กระโดด เอียงตัวได้ และมีอุปกรณ์พิเศษในการหนีตำรวจที่สถานีรถไฟ

## อ้างอิง

## แหล่งข้อมูลอื่น
* เว็บไซต์ทางการ
* เว็บไซต์ของผู้พัฒนา
* ซับเวย์เซิร์ฟเฟอส์ วิกิ

หมวดหมู่:เกมรถไฟ
หมวดหมู่:วิดีโอเกมที่พัฒนาขึ้นในประเทศเดนมาร์ก
หมวดหมู่:เกมสำหรับแอนดรอยด์
หมวดหมู่:เกมสำหรับไอโอเอส
หมวดหมู่:วิดีโอเกมที่ออกวางจำหน่ายในปี พ.ศ. 2555

ปัจจุบันอยู่ในเวอร์ชันของ "เวิลด์ทัวร์" ซึ่งจะเปลี่ยนสถานที่ในฉากเกมไปตามเมืองที่มีชื่อเสียงต่าง ๆ

## รูปแบบเกม
เกมนี้ออกแบบให้ตัวละครสามารถเคลื่อนที่ กระโดด หรือหมุนตัวได้ และมีอุปกรณ์พิเศษในการหนีตำรวจที่สถานีรถไฟ

## อ้างอิง

## แหล่งข้อมูลอื่น
* เว็บไซต์ทางการ
* เว็บไซต์ของผู้พัฒนา
* ซับเวย์เซิร์ฟเฟอส์ วิกิ

หมวดหมู่:เกมรถไฟ
หมวดหมู่:วิดีโอเกมที่พัฒนาขึ้นในประเทศเดนมาร์ก
หมวดหมู่:เกมสำหรับแอนดรอยด์
หมวดหมู่:เกมสำหรับไอโอเอส
หมวดหมู่:วิดีโอเกมที่ออกวางจำหน่ายในปี พ.ศ. 2555
กัลบีอา

thumb|กัลบีอา เป็นส่วนหนึ่งในเขตปกครองดั้งเดิม (กูมาร์กา) เซร์รา เด ตรามุนตานา
**กัลบีอา** (; ) เป็นเทศบาลบนเกาะมายอร์กา ส่วนหนึ่งของแคว้นปกครองตนเองหมู่เกาะแบลีแอริก () ของประเทศสเปน ตั้งอยู่ทางตะวันตกเฉียงใต้ของเกาะมายอร์กา ระหว่างเทือกเขาเซร์รา เด ตรามุนตานา และเซร์รา เด นาบูร์เกซา 

กัลบีอามีพื้นที่ราว 145 ตารางกิโลเมตร (56 ตร.ไมล์) ทิศเหนือติดกับเขตเทศบาลของ ปุยช์ปุญเญนต์  () และ เอสเตเยนช์ส  () ทางตะวันออกติดกับเทศบาลเมืองปัลมา () ทางตะวันตกดิดกับเขตเทศบาล อันดราตก์ซ () และทิศใต้ติดกับชายฝั่งทะเลเมดิเตอร์เรเนียน

จากรายงานทะเบียนประชากร (ณ วันที่ 1 มกราคม) พ.ศ. 2561 มีประชากรผู้อยู่อาศัย 49,333 คน ปัจจุบันเป็นเขตเทศบาลที่มีจำนวนประชากรเป็นลำดับที่สอง ของหมู่เกาะแบลีแอริกทั้งหมด ซึ่งเป็นรองเฉพาะปัลมา เมืองหลวงของหมู่เกาะเท่านั้น และยังเป็นพื้นที่ที่มีนักท่องเที่ยวมากที่สุด การกระจายตัวของประชากรในพื้นที่จะอยู่โดยรอบของศูนย์กลางชุมชนต่าง ๆ ที่สร้างขึ้น อันเป็นผลมาจากการท่องเที่ยวและการพัฒนาเมืองในช่วงคริสต์ศตวรรษที่ 20

## อ้างอิง

## แหล่งข้อมูลอื่น
*
*

หมวดหมู่:เมืองในหมู่เกาะแบลีแอริก
วัฒนธรรมเกาหลี

[250px|thumb|สถาปัตยกรรมอันงดงามของ[พระราชวังคย็องบก]]
200px|thumb|เทศบาลตะเกียงดอกบัว

ถึงแม้ว่าการเมืองของประเทศเกาหลีเหนือและเกาหลีใต้ จะมีความขัดแย้ง แต่สิ่งที่ทั้งสองประเทศมีร่วมกันคือ **วัฒนธรรมเกาหลี**

## ศิลปะ

### นาฏศิลป์

200px|thumb|''Jinju geommu''

ความแตกต่างระหว่างนาฏศิลป์พื้นบ้านกับนาฏศิลป์มาตรฐานในเกาหลีคือ ดนตรีประกอบ นาฏศิลป์มาตรฐานทั่วไปของเกาหลีนั้น เรียกว่า *jeongjaemu* (정재무) ซึ่งจัดแสดงในงานเลี้ยง และ *ilmu* (일무) ซึ่งจัดแสดงในพิธีขงจื้อเกาหลี *Jeongjaemu* แบ่งเป็นการแสดงแบบท้องถิ่น (향악정재, *hyangak jeongjae*) และแบบทางการซึ่งได้รับอิทธิพลมาจากเอเชียกลางและประเทศจีน (당악정재, *dangak jeongjae*) ส่วน *Ilmu* ก็แบ่งเป็นการแสดงแบบสามัญชน (문무, *munmu*) และแบบทหาร (무무, *mumu*) การแสดงส่วนใหญ่มักสวมหน้ากาก ชุดที่นิยมใส่เพื่อแสดง เรียกว่า *เก็นจะ*

### จิตรกรรม

thumb|200px|ภาพจิตรกรรมแสดงถึงวันสำคัญวันหนึ่งของเกาหลี

จิตรกรรมที่พบในเกาหลีในช่วงยุคก่อนประวัติศาสตร์นั้น เป็นศิลปะสกัดหิน ซึ่งแสดงถึงการเผยแพร่ศาสนาพุทธจากประเทศอินเดีย ผ่านทางประเทศจีน

### งานฝีมือ
[200px|thumb|ภาพวาดงานฝีมือชิ้นหนึ่งใน[พิพิธภัณฑ์แห่งชาติเกาหลี]]

มีงานฝีมือที่เก่าแก่มากมายในเกาหลี ส่วนใหญ่มากเป็นงานฝีมือทีเกิดจากการกระทำยามว่างของผู้คน มักใช้วัสดุโลหะ ไม้ แฟบริก แก้ว ซึ่งหาพบได้ง่าย

งานฝีมือส่วนใหญ่ มักได้รับอิทธิพลจากประเทศจีน

## ดูเพิ่ม
* การฉลองวันชาติเกาหลี
* วิทยาศาสตร์และเทคโนโลยีในเกาหลี
* รายชื่อสิ่งประดิษฐ์ในเกาหลี
* มรดกแห่งชาติของเกาหลีใต้
* รายชื่อมรดกโลกในประเทศเกาหลีใต้
* รายชื่อมรดกโลกในประเทศเกาหลีเหนือ
* การแต่งงานในเกาหลีใต้
* อิทธิพลของวัฒนธรรมเกาหลีในวัฒนธรรมญี่ปุ่น

## อ้างอิง

## แหล่งข้อมูลอื่น

* Korea Society Podcast: The Origins of Koreans and Their Culture - Part I 
* Korea Society Podcast: The Origins of Koreans and Their Culture - Part II 
* Online gallery specialized on introducing North Korean artists 
* Early photographs project showing public scenes, behavior, buildings 1895-1930 
* Brief Explanation of Korean Customs (general customs, respect, marriage, dining)
* http://blog.daum.net/ulsanlike/11788545  ulsan korea
แม่น้ำเซฮาน

**แม่น้ำเซฮาน** (Seyhan River) เป็นแม่น้ำสายยาวที่สุดของประเทศตุรกี  แม่น้ำมีความยาว 560 กม. ต้นน้ำอยู่ทางตะวันออกเฉียงเหนือของเทือกเขาแอนติทอรัส  ไหลไปทางตะวันตกเฉียงใต้ ไหลลงสู่ทะเลเมดิเตอร์เรเนียน

## อ้างอิง

หมวดหมู่:แม่น้ำในประเทศตุรกี
ผักกาดกบ

**ผักกาดกบ**  (L.) DC. เป็นพืชในวงศ์ Compositae ชื่ออื่นๆได้แก่ คำโคก ผักกาดดง ผักกาดนกเขา หนาดแห้ง ผักกาดดิน  เป็น พืชล้มลุก อายุหลายปี ลำต้นสั้น เป็นเหลี่ยม อวบน้ำ  ตั้งตรง มีเหง้าใต้ดินขนาดใหญ่ ปลายยอดมีขนสั้นนุ่มปกคลุม ใบเดี่ยว เรียงเวียนสลับชิดกัน เป็นกระจุกแบบกุหลาบซ้อน  โคนใบสอบเรียวแคบ ขอบใบจักเว้าเหมือนซี่ฟัน ผิวใบด้านบนสีม่วงสลับเขียว มีขนสั้นกระจาย แผ่นใบหนาอวบน้ำ ก้านใบสั้นหรือไม่มีก้านใบ ดอกออกเป็นช่อแบบช่อกระจุกแน่นแยกแขนง ออกที่ซอกใบและปลายยอด กลีบดอกสีเหลือง รูปหลอด ปลายแยกเป็น 5 แฉก ปลายแฉกด้านหลังมีปุ่มเล็ก มี 60-70 ดอก ก้านช่อ ฐานดอกแบน ก้านช่อดอกมีขนสีขาวหนาแน่น เกสรเพศผู้ มี 5 อัน อับเรณูปลายมน เกสรเพศเมีย มีขนสั้น รังไข่อยู่ใต้วงกลีบ รูปทรงกระบอก เกลี้ยง วงใบประดับมี 2 ชั้น ชั้นนอกแยกกัน รูปแถบ วงใบประดับวงใน 10-15 ใบ รูปใบหอก ปลายแหลม มีขนประปราย หรือเกือบเกลี้ยงตรงกลางใบ ผลแห้ง รูปทรงกระบอก มีรยางค์ 10 เส้น เมล็ดล่อน ออกดอกช่วงเดือน กุมภาพันธ์ ถึง พฤษภาคม

ผักกาดกบเป็นพืชสมุนไพร ทั้งต้นใช้เป็นยาบรรเทาอาการปวดและบวม เป็นยาพอกเนื้องอกที่เต้านม แก้โรคไฟลามทุ่ง น้ำคั้นใบเป็นยาอมกลั้วคอ แก้เจ็บคอ เหง้า ใช้เป็นยาแก้ช้ำใน ห้ามเลือด แก้โรคบิด รักษาแผลอักเสบ  แก้มดลูกอักเสบ  ขับประจำเดือน แก้ไข้ รากและใบสด ตำพอกแก้ปวดบวม ทางจังหวัดนครราชสีมา ใช้ เหง้า แก้ไข้ แก้บิด รักษาแผลอักเสบ ขับประจำเดือนหลังคลอดบุตร  ทั้งต้น ตำเป็นยาพอก บรรเทาปวดบวม ในอินโดจีน ใช้ใบพอกลดอาการบวม ฝี หรือถอนพิษ อาการปวดแสบปวดร้อน เหง้า ใช้กินรักษาพิษไข้ กระสับกระส่าย ส่วนในเกาะชวา ใช้ รากเป็นยา เมื่อระบบหมุนเวียนโลหิตไม่ปกติ

## อ้างอิง

หมวดหมู่:วงศ์ทานตะวัน
หมวดหมู่:สมุนไพร
พระมหากษัตริย์เบลเยียม

**พระมหากษัตริย์เบลเยียม** (, , ) เป็นประมุขแห่งรัฐของประเทศเบลเยียม ตามระบอบราชาธิปไตยภายใต้รัฐธรรมนูญ พระมหากษัตริย์พระองค์ปัจจุบันคือ สมเด็จพระราชาธิบดีฟีลิป เสด็จขึ้นครองราชย์ต่อจากพระราชบิดาเมื่อวันที่ 21 กรกฎาคม พ.ศ. 2556

## ประวัติ
เมื่อเบลเยียมได้รับเอกราชอย่างสมบูรณ์ในปี 2373 รัฐสภาแห่งชาติได้เลือกการปกครองในระบอบราชาธิปไตยภายใต้รัฐธรรมนูญ โดยได้รับเสียงสนับสนุนจากสมาชิกในรัฐสภาถึง 174 เสียง ต่อ 13 เสียง ในเดือนกุมภาพันธ์ พ.ศ. 2374 รัฐสภาได้มีมติเลือกเจ้าชายหลุยส์ ดยุกแห่งเนอมูร์ พระราชโอรสของพระเจ้าหลุยส์-ฟีลิปที่ 1 แห่งฝรั่งเศส เป็นพระมหากษัตริย์ แต่ประเทศมหาอำนาจอื่น ๆ ต่างกดดันไม่ให้พระเจ้าหลุยส์-ฟีลิปที่ 1 ตอบรับ ทำให้พระองค์ปฏิเสธในที่สุด หลังจากนั้นรัฐสภาแห่งชาติจึงได้แต่งตั้งเอราสม์ หลุยส์ ซูร์แล เดอ ชอกีเย ให้ดำรงตำแหน่งผู้สำเร็จราชการในวันที่ 25 กุมภาพันธ์ พ.ศ. 2374

ในที่สุดรัฐสภาได้มีมติเลือกเจ้าชายเลออปอลแห่งซัคเซิน-โคบวร์ค-โกทาขึ้นเป็นพระมหากษัตริย์เบลเยียม โดยพระองค์ได้รับการรับรองจากรัฐสภาเมื่อวันที่ 4 มิถุนายน พ.ศ. 2374 และในอีก 6 สัปดาห์ต่อมาพระองค์จึงเข้าพิธีสาบานตนต่อหน้ารัฐธรรมนูญแห่งเบลเยียมบริเวณหน้าโบสถ์นักบุญเจมส์แห่งเกาเดินแบร์คที่กรุงบรัสเซลส์ เมื่อวันที่ 21 กรกฎาคม พ.ศ. 2374 ซึ่งต่อมาได้กลายเป็นวันชาติของเบลเยียม

## รายพระนาม

## อ้างอิง


หมวดหมู่:ราชาธิปไตยเบลเยียม
หมวดหมู่:ราชวงศ์เบลเยียม
อันดับทานตะวัน

**อันดับทานตะวัน** หรือ **Asterales** (AST-er-ALE'-eez) เป็นอันดับของพืชใบเลี้ยงคู่ที่รวมวงศ์ขนาดใหญ่คือ Asteraceae (หรือ Compositae) และวงศ์ของพืชที่ใกล้เคียงรวมเป็น 10 วงศ์ .

## อ้างอิง